ai4bharat/Pralekha huggingface dataset:
بھارت کا مسابقتی کمیشن
سی سی آئی نے بی ایم ایم اسپاٹ لمیٹڈ کے زیادہ ترشیئرز کو جے ایس ڈبلیو پروجیکٹس لمیٹڈ کے ذریعے حاصل کرنے کی منظوری دے دی ہے
نئی دہلی،24اپریل2020، کمپٹیشن آف انڈیا سی سی آئی نے بی ایم ایم ا سپاٹ لمیٹڈ کے زیا دہ تر شیئرز کو جے ایس ڈبلیو پروجیکٹس لمیٹڈ کے ذریعےمجوزہ طور حاصل کرنے کی منظوری دے دی ہے۔
جے پی ایل جو کہ جے ایس ڈبلیو گروپ کا ایک حصہ ہے لوہے/ اسپونس آئرن کو ڈرائی کوئنچنگ اور بجلی کی تیاری میں مصروف ہے جو آخر کار جے ایس ڈبلیو اسٹیل لمیٹڈ کے لیے جاب ورک کے طور پر فولاد اور فولاد کی مصنوعات کی تیاری کاکام کرتا ہے۔
بی ایم ایم فولاد اور فولاد کی مصنوعات کی تیاری اور فروخت کا کام انجام دیتا ہے جس میں  لوہے کی گولیاں اسپونچ آئرن  پی ایم پی چھڑیں اور  سینس شامل ہیں۔
سی سی آئی کا تفصیلی حکم بعد میں آئے گا۔
سائنس اور ٹیکنالوجی کی وزارت
3ڈی پرنٹنگ ٹیکنالوجی کا استعمال کرتے ہوئے نینو پارٹیکل کوٹنگ والااین 95 ماسک تیار
محققین نے 3 ڈی پرنٹنگ ٹیکنالوجی کا استعمال کرتے ہوئے دوبارہ قابل استعمال، دوبارہ کارآمدبنانے کے قابل، دھونے کے قابل، بو کے بغیر، غیر الرجک اور اینٹی مائکروبیل این 95ماسک تیار کیا ہے۔یہ چار تہوں والا ماسک ہے اوراسکی بیرونی پرت سلیکون سے بنی ہے اوراسے 5 سال سے زیادہ عرصہ تک استعمال کیاجاسکتا ہے۔
کووڈ-19 جیسے انفیکشن کی روک تھام کے لیے اس کے استعمال کے علاوہ،یہ ماسک مختلف صنعتوں میں کام کرنے والے بھی استعمال کر سکتے ہیں جہاں انھیں بہت زیادہ دھول کا سامناکرنا پڑتاہے جیسے سیمنٹ فیکٹری، اینٹ بھٹہ، کپاس کے کارخانے اور پینٹ کی صنعتیں ۔ فلٹر کنفگریشن کو اس جگہ کے مطابق تبدیل کر کے ضرورت کے مطابق اس میں ترمیم کی جا سکتی ہے جہاں اسے استعمال کیا جاناہے اور اس سے پھیپھڑوں کی شدید بیماریوں جیسے سلی کوسس کو روکنے میں مدد مل سکتی ہے۔ نینو بریتھ نامی ماسک کے لیے ایک ٹریڈ مارک اور پیٹنٹ بھی دائر کیا گیا ہے۔
ماسک میں 4 پرتوں کا فلٹریشن میکانزم فراہم کیا گیا ہے جس میں فلٹر کی بیرونی اور پہلی پرت نینو پارٹیکلز سے کوٹ کیاگیا ہے۔ دوسری تہہ ایک اعلی کارکردگی والے ذرات کو جذب کرنے والا  فلٹر ہے، تیسری تہہ 100 مائیکرومیٹرفلٹر ہے اور چوتھی تہہ نمی جذب کرنے والا فلٹر ہے۔
ڈاکٹر اتل ٹھاکر، ڈاکٹر پریتی ٹھاکر، ڈاکٹر لکی کرشنیا، اور پروفیسر پی بی شرما، امیٹی یونیورسٹی ہریانہ  کے ریسرچ اسکالر دنیش کمار اور یونیورسٹی آف نیبراسکا، امریکہ کے پروفیسر راکیش سریواستو نے مشترکہ طور پر اس پروڈکٹ کو تیار کیا ہے جس میں بیماری کو روکنے کی کافی صلاحیت ہے ۔
ایک زیٹاسائزر نینو زیڈایس ، حکومت ہند کے محکمہ سائنس اور ٹیکنالوجی  کے 'فنڈ فار امپروومنٹ آف سائنس اینڈ ٹیکنالوجی انفراسٹرکچر'  پروجیکٹ کے ذریعے تعاون یافتہ ایک سہولت ہے جو سیرامک مٹیریئلز اور کیٹالائسس ایپلی کیشنز کے لیے زیادہ درجہ حرارت کے تھرمل تجزیہ کو قابل بناتا ہے، اس کام کو انجام دینے کے لیے استعمال کیا گیا ہے۔ یہ ذرہ کے سائز، زیٹا پوٹینشل، مالیکیولر وزن، پارٹیکل موبلٹی اور مائیکرو ریالوجی کی پیمائش کے لیے ایک اعلیٰ کارکردگی والا ، ہمہ گیر سسٹم ہے۔
وزارت دفاع
وار میموریل ، لونگے والا سے نیشنل وار میموریل ، نئی تک خواتین کی سائیکل مہم
نئی دہلی۔ 09 اکتوبر سورنم وجے ورش تقریبات کے ایک حصے کے طور پر ، انڈین ایئر فورس  نے وار میموریل ، لونگے والا سے نیشنل وار میموریل ، نئی دہلی تک تمام خواتین پر مشتمل ایک مشترکہ سائیکلنگ سروس مہم کا انعقاد کیا۔ اس مہم کو 25 ستمبر 2021 کو ایئر وائس مارشل روہت مہاجن وی ایم ، سینئر آفیسر انچارج ایڈمنسٹریشن  ، ہیڈکوارٹر ایس ڈبلیو اے سی نے ہری جھنڈی دکھائی۔
14 رکنی ٹیم اسکواڈرن لیڈر سنیہل ستیجا ، اسکواڈرن لیڈر سجاتا یادو، اسکواڈرن لیڈر کرتیکا پانڈے، اسکواڈرن لیڈرسمیدھا شرما، اسکواڈرن لیڈر میشا پروشوتم ، فلائٹ لیفٹیننٹ میگھا شرما، فلائٹ لیفٹیننٹ شویتا پریا، کیپٹن سواتی رائے، کیپٹن شیوانی ، کیپٹن سونالی اپادھیائے، لیفٹیننٹ راج لکشمی راٹھور، لیفٹیننٹ کیرتی شکلا، فلائٹ لیفٹیننٹ نغمہ پروین اور فلیگ آفیسر کومل رانی پر مشتمل تھی۔
12 دن کے عرصے میں ٹیم نے 1009 کلومیٹر کا فاصلہ طے کیا۔ ٹیم کے ارکان نے کالج کے طلباء اور سکول کے بچوں کے ساتھ بات چیت کرتے ہوئے انہیں مسلح افواج میں شمولیت کی ترغیب دی۔ ٹیم نے ان بارہ دنوں کے دوران گاؤں والوں کے ساتھ بھی بات چیت کی اور ان میں خواتین کو بااختیار بنانے کے بارے میں آگاہی پیدا کی ۔
ٹیم کا استقبال ڈائریکٹر جنرل  ایئر مارشل کے اننت رمن وی ایس ایم نے نیشنل وار میموریل ، نئی دہلی میں کیا۔ اس موقع پر انہوں نے شہیدوں کو کو خراج عقیدت پیش کی۔ بعد ازاں ائیر فورس اسٹیشن ، نئی دہلی میں ایئر آفیسر انچارج ایڈمنسٹریشن ائیر مارشل وی پی ایس رانا وی ایس ایم نے ٹیم کا استقبال کیا ۔ انہوں نے ٹیم کو ان کے عزم اور مقررہ وقت میں مہم کی تکمیل کو یقینی بنانے کی کوششوں کے لیے مبارکباد دی۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-9907
(Visitor Counter : 97
عملے، عوامی شکایات اور پنشن کی وزارت
ریاستوں اور مرکز کے زیر انتظام علاقےنوکری کے انتخاب کے لئے، این آر اے کے ذریعہ منعقدہ عام اہلیت امتحان  کا فائدہ اٹھاسکتے ہیں: ڈاکٹر جتیندر سنگھ
نئی دہلی،22اگست 2020/ ریاست اور مرکز کے زیر انتظام علاقے, نوکری کے انتخاب کے لئے قومی بھرتی ایجنسی  کےذریعہ منعقد کی جانے والی عام اہلیت امتحان  کا فائدہ اٹھاسکتے ہیں۔ وزیراعظم جناب نریند مودی کی سربراہی میں بدھ کو مرکزی کابینہ کی میٹنگ میں اس سلسلہ میں فیصلہ کیا گیا تھا۔
شمال مشرقی خطے کی ترقی  کے مرکزی وزیر مملکت  وزیراعظم کے دفتر، عملے ، شکایات ، پنشن ، ایٹمی توانائی اور خلا کے وزیر مملکت ڈاکٹر جتیندر سنگھ نے کہا کہ سی ای ٹی اسکور کو ریاست اور مرکز کے زیر انتظام علاقوں کی بھرتی ایجنسیوں کے ساتھ ساتھ سرکاری شعبے کی صنعتوں  اور بعد میں نجی شعبے کے ساتھ بھی مشترک کیا جاسکتا ہے۔ انہوں نے کہا کہ اس سے حقیقت میں ریاست اور مرکز کے زیر انتظام علاقوں کی سرکاروں سمیت بھارتی ایجنسیوں کو بھرتی پر ہونے والے خرچ اوروقت کی بچت کرنے میں مدد ملے گی، جبکہ ایک ہی وقت میں نوکری کے خواہشمند نوجوان امیدواروں کے لئے سہل اور کفایتی بھی ہوں گے۔
ڈاکٹر جتیندر سنگھ نے کہا کہ ان ایجنسیوں اوران تنظیموں کے ذریعہ سی ای جی کا استعمال کرنے کےلئے مفاہمت نامے  کی شکل میں ایک انتظام کیا جاسکتا ہے۔ آخر کار، یہ آجر اور ملازم دونوں کے لئے یہ ایک فائدہ مند نظام ثابت ہوسکتا ہے۔
ڈاکٹر جتیندر سنگھ نے آگے خلاصہ کیا کہ ڈی او پی ٹی اور وہ خود کئی ریاستوں اور مرکز کے زیر انتظام علاقوں کی حکومتوں کے رابطے میں ہیں، جنہوں نے کامن ایلیجلیٹی ٹیسٹ مشتر ک نظام کا حصہ بننے کےلئے اپنی خواہش ظاہر کی ہے۔ انہوں نے بتایا کہ زیاد ہ تر وزرا اعلی بھی اس سدھار کو اپنانے کے لئے کافی پرجوش ہیں اور اس کی حمایت میں ہیں۔
وزیراعظم نریندر مودی نے انفرادی مداخلت اور درخواست کے بغیر یہ انقلابی فیصلہ ممکن نہیں ہوسکتا تھا۔ اس کی ستائش کرتے ہوئے جناب جتیندر سنگھ نے کہا کہ جدوجہد میں لگے نوجوانوں اور نوکری کے خواہش مند لوگوں کی زندگی میں آسانی لانے کے لئے ایک بڑا سدھار ثابت ہونے والا ہے۔ انہوں نے کہا کہ یہ حساسیت اور دانش مندی کی عکاسی ہے جس کے ساتھ حکومت وزیراعظم نریندر مودی کی قیادت میں کام کرتی ہے۔
کچھ لوگوں کی تشویشات و شبہات کو دور کرتے ہوئے ڈاکٹر جتیند رسنگھ نے کہا کہ جو لوگ امتحان کے لئےحاضر ہورہے ہیں ، درج فہرست ذاتوں/ درج فہرست قبائل/ دیگر پسماندہ طبقات اور دیگر زمروں کے امیدواروں کو موجودہ حکومت کی پالیسی کے مطابق اوپری عمر کی حد میں چھوٹ دی جائے گی۔ انہوں نے یہ بھی دوہرایا کہ کامن ایلجبلیٹی ٹسٹ میں بھرتی کے اصولوں جیسے سکونت  وغیرہ کے ساتھ کوئی آپسی تعلق یا ربطگی نہیں ہوگی، جس کا کچھ ریاستوں یا مرکز کے زیر انتظام علاقوں کے ذریعہ عمل کیا جارہاہے۔ کچھ لوگوں کی غلط فہمی کے خلاف عام اہلیت ٹسٹ صر ف ہندی اور انگریزی زبانوں میں منعقد نہیں کیا جائے گا بلکہ اسے 12 ہندستانی زبانوں میں کرایا جائے گا، جبکہ دھیرے، دھیرے 8ویں فہرست کی دیگر زبانوں کوبھی شامل کیا جائے گا۔
م ن۔ ش ت ۔ ج
Uno-4742
(Visitor Counter : 77
وزیراعظم کا دفتر
وزیر اعظم نے بنگلورو میٹرو کی پرپل لائن کے دو کلیدی راستوں پر خدمات کے آغاز پر مسرت کا اظہار کیا
وزیر اعظم جناب نریندر مودی نے بنگلورو میٹرو کی پرپل لائن کے دو کلیدی راستوں پر خدمات کے آغاز پر مسرت کا اظہار کیا ہے۔
مرکزی وزیر جناب ہردیپ پوری کے ذریعہ کیے گئے ایک ٹوئیٹ کا جواب دیتے ہوئے، وزیر اعظم نے ایکس پر پوسٹ کیا:
’’بنگلورو میٹرو کی پرپل لائن کے دو اہم راستوں پر خدمات کے آغاز پر ازحد خوش ہوں۔ یہ بنگلورو کے باشندگان کے لیے ’زندگی بسر کرنے کے لیے آسانی‘میں مزید اضافے کے لیے ایک اور غیرمعمولی قدم ہے۔‘‘
وزارت خزانہ
کابینہ نے سیکورٹیز اینڈ ایکسچینج بورڈ آف انڈیا اور مانیٹوبا سیکورٹیز کمیشن، کینیڈا کے درمیان دو طرفہ مفاہمت کی یادداشت کو منظوری دی
وزیر اعظم جناب نریندر مودی کی زیر صدارت مرکزی کابینہ نے ہندوستان کے سیکورٹیز اینڈ ایکسچینج بورڈ اور مانیٹوبا سیکورٹیز کمیشن، کینیڈا کے درمیان دو طرفہ مفاہمت کی یادداشت پر دستخط کو منظوری دے دی ہے۔
فوائد:
- یہ مفاہمت، دوسری باتوں کے ساتھ، سیکیورٹیز ریگولیشن کے شعبے میں سرحد پار تعاون کے لیے ایک با ضابطہ بنیاد فراہم کرے گی، باہمی مدد کو آسان بنائے گی، معائنہ کی سرگرمیوں کی مؤثر کارکردگی میں تعاون کرے گی، تکنیکی میدان کا علم فراہم کرنے میں مدد کرے گی اور سیکیورٹیز مارکیٹوں کو ریگولیٹ کرنے کی صلاحیت اور مؤثر طریقے سے قوانین پر عملدرآمد بڑھے گا۔
- یہ ایم او یو مانیٹوبا کے سرمایہ کاروں کو SEBI کے ساتھ FPI کے طور پر رجسٹریشن کا اہل بنائے گا۔
اثر:
مانیٹوبا، کینیڈا کے صوبے میں واقع ادارے SEBI کے ساتھ فارن پورٹ فولیو انویسٹر  کے طور پر رجسٹریشن کے خواہشمند ہیں، جس کے لیے پیشگی شرائط میں سے ایک یہ ہے کہ غیر ملکی ملک/ صوبے کا سیکیورٹیز مارکیٹ ریگولیٹر بین الاقوامی کا دستخط کنندہ ہونا چاہیے۔ سیکورٹیز کمیشن کی کثیر جہتی یادداشت  کی تنظیم، SEBI کے ساتھ ایک دو طرفہ مفاہمت نامے پر دستخط کرنا منیٹوبا سے اداروں کو SEBI کے ساتھ FPI کے طور پر رجسٹرڈ ہونے کی اجازت دینے کے لیے ضروری ہے۔ تب ہی انھیں اجازت ملے گی۔ منیٹوبا میں تقریباً بیس FPIs ہیں، جن کے کلائنٹس کے اثاثوں کی کل مارکیٹ ویلیو 2,665 کروڑ روپے ہے۔ مفاہمت نامے پر دستخط کے ساتھ، یہ تمام ایف پی آئی مستفید ہوں گے اور ہندوستانی بازاروں میں سرمایہ کاری جاری رکھنے کے اہل ہوں گے۔
امور صارفین، خوراک اور عوامی تقسیم کی وزارت
بقیہ تمام ریاستوں میں آج سے دھان/ چاول کی خریداری شروع
فورٹیفائیڈ چاول اسٹاک کی خریداری کیلئے گریڈ اے اور عام چاول کیلئے فورٹیفائیڈ چاول دانوں  کیلئے پہلی مرتبہ ایک جیسی تخصیص جاری کی گئی
صارفین کے اُمور اور سرکاری نظام تقسیم کے محکمے نے خریف مارکیٹنگ سیزن  21-2020  کے لئے دھان/ چاول کی خریداری کا کام شروع کرنے کیلئے بقیہ تمام ریاستوں کو بھی آج سے اجازت دے دی ہے۔ یہ حکم نامہ فوری طور سے  سے لاگو ہوگا۔ کیرل میں 21 ستمبر2020 اور پنجاب وہریانہ میں 26 ستمبر 2020 سے جاری خریداری کی مدت میں کوئی تبدیلی نہیں ہوگی۔ اس سے کسانوں کو کم از کم امدادی قیمت  پر اپنی پیداوار کو فروخت کرنے کی فوری سہولت حاصل ہوگی۔
خوراک اور سرکاری نظام تقسیم کے محکمے نے جاری خریف مارکیٹنگ سیزن  21-2020 کے دوران مرکزی پول کیلئے غذائی اجناس خریدنے کیلئے یکساں تفصیلات جاری کیے ہیں۔ یہ تفصیلات معیاری طریقہ کار نظام کے مطابق دھان/ چاول کے علاوہ جوار، باجرا، مکئی اور راگی جیسے دیگر غذائی اجناس کیلئے بھی جاری کئےگئے ہیں۔ ان تفصیلات میں ٹی ڈی پی ایس اور دیگر فلاحی اسکیموں کے تحت عوامی نظام تقسیم کیلئے ریاستوں/ مرکز کے زیر انتظام علاقوں کو دیئے جانے والے چاول کی خصوصیت بھی شامل کی گئی ہیں جو کے ایم ایس 21-2020 کیلئے چاول کیلئے ایک یکساں تفصیلات پر مبنی ہیں۔
یہ پہلی مرتبہ ہے جب اے گریڈ اور عام چاول کے لئے فورٹیفائیڈ چاول دانوں  کے یکساں خصوصیات جاری کئے گئے ہیں۔ یہ فورٹیفائیڈ چاول کے ذخیرے کیلئے ہے۔ ایف آر کے  کا ایک فیصد عام چاول ذخیرے میں ملایا جانا چاہئے۔ ریاستی حکومتوں سے گزارش کی گئی ہے کہ اس سلسلے میں مناسب تشہیر کرکے کسانوں کو اس کے بارے میں جانکاری دی جانی چاہئے تاکہ یہ یقینی بنایا جاسکے کہ کسان کو اس کی پیداوار کی مناسب قیمت ملے اور اسٹاک کو لانے سے منع کرنے سے پوری طرح بچا جانا چاہئے۔ سبھی ریاستوں اور مرکز کے زیر انتظام علاقوں اور فوڈ کارپوریشن آف انڈیا سے کہا گیا ہے کہ خریف مارکیٹنگ سیزن 21-2020 میں خریداری ایک مساوی تفصیلات کے مطابق ہی کی جانی چاہئے۔ فوڈ کارپوریشن آف انڈیا ا ور ریاستوں کی خریداری ایجنسیوں کو پریشانیوں سے پاک خریداری اور کسانوں کو کم از کم امدادی قیمت کی ادائیگی یقینی بنانے کے احکامات دیے گئے ہیں۔
م ن۔م ع۔ ع ن
U NO: 5932
(Visitor Counter : 111
زراعت اور کاشتکاروں کی فلاح و بہبود کی وزارت
کابینہ نے 2021 کے سیزن کے لیے ناریل کی کم از کم امدادی قیمت کو منظوری دی
نئی دہلی،27/جنوری 2021،
وزیراعظم جناب نریندر مودی کی قیادت میں اقتصادی امور کی کابینہ کمیٹی نے 2021 کے سیزن کے لیے ناریل کی کم از کم امدادی قیمت  کو اپنی منظوری دے دی ہے۔
ایسا ناریل، جس سے تیل نکالا جاتا ہے، اس کی عمدہ قسم کی اوسط کوالٹی  کے لیے کم از کم امدادی قیمت  375 روپے بڑھا کر 10335 روپے فی کوئنٹل برائے سیزن 2021 کے لیے کردی گئی ہے، جبکہ 2020 میں یہ امدادی قیمت 9960 روپے فی کوئنٹل کے بقدر تھی۔ مدوور ناریل کی ایم ایس پی میں 300 روپے کا اضافہ کرکے اسے 2021 کے سیزن کے لیے 10600 روپے فی کوئنٹل کردیا گیا ہے، جبکہ 2020 میں یہ امدادی قیمت 10300 روپے فی کوئنٹل کے بقدر تھی۔ اعلان شدہ ایم ایس پی تیل نکالے جانے والے ناریل کے سلسلے میں 51.87 فیصد کے ریٹرن اور مدوور ناریل کے لیے 55.76 فیصد کے ریٹرن کو یقینی بناتی ہے۔ اس میں کل ہند اوسط لاگت پیداوار کا لحاظ رکھا گیا ہے۔
مذکورہ منظوری زرعی لاگت نیز قیمتوں کے کمیشن کی سفارشات پر مبنی ہے۔
2021 کے سیزن کے لیے ناریل کی کم از کم امدادی قیمتوں میں اضافہ پیداوار کی اوسط کل ہند لاگت یعنی لاگت کے کم از کم 1.5 گنے کی سطح کے تعین کی بنیاد پر کیا گیا ہے، جس کا اعلان حکومت کی جانب سے 2018-19 کے بجٹ میں کیا گیا تھا۔
اس کے ذریعے 2022 تک کاشت کاروں کی آمدنی کو دوگنا کرنے کے لیے اٹھائے جانے والے اہم اور ترقی پسندانہ اقدامات کو یقینی بنایا جائے گا اور انہیں منافع کے طور پر 50 فیصد کا کم از کم اضافہ حاصل ہوگا۔
قومی زرعی امداد باہمی مارکیٹنگ فیڈریشن آف انڈیا لمیٹیڈ  اور قومی امداد باہمی صارفین فیڈریشن آف انڈیا لمیٹیڈ، مرکزی کلیدی ایجنسیوں کے طور پر کام کرتی رہیں گی، تاکہ ناریل اگانے والی ریاستوں میں کم از کم امدادی قیمت کے سلسلے میں قیمتوں کی امداد کے آپریشن کا عمل انجام دیتی رہیں۔
2020 کے سیزن کے لیے، حکومت نے 5053.34 ٹن مدور ناریل اور 35.58 ٹن ملنگ ناریل کی خریداری کی ہے، جس سے 4896 ناریل کاشت کاروں کو فائدہ حاصل ہوا۔
۔۔۔۔۔۔۔۔۔۔۔
U-871
ش ح۔ م ن ۔ ت ع۔
(Visitor Counter : 104
صحت اور خاندانی بہبود کی وزارت
کووڈ-19 اپ ڈیٹ
ملک گیر ٹیکہ کاری مہم کے تحت اب تک97.23 کروڑ ٹیکے لگائے جاچکے ہیں
گزشتہ 24 گھنٹے میں 15,981 نئے معاملے سامنے آئے ہیں؛ جوگذشتہ 8 دنوں سے 20,000 سے کم ہیں۔
شفایابی کی شرح فی الحال98.08 فیصد ہے اور یہ مارچ 2020کے بعد سب سے زیادہ ہے
گذشتہ 24 گھنٹوں کے دوران17,861مریض شفا یاب ہوئے ہیں،جس سے شفایاب ہونے والوں کی تعداد بڑھ کر 3,33,99,961 ہوگئی ہے
زیر علاج مریض مجموعی معاملوں کے ایک فیصد سے بھی کم ہیں، فی الحال زیر علاج مریضوں کی شرح0.59 فیصد ہے، جو مارچ 2020 کےبعد سے سب سے کم ہیں
سردست بھارت میں زیر علاج مریضوں کی تعداد 2,01,632ہے، جو 208 دنوں میں سب سے کم ہیں
متاثرہ مریضوں کی ہفتہ واری شرح ہے جو گذشتہ113 دنوں سے 3 فیصد سےکم ہے
متاثرہ مریضوں کی یومیہ شرح  ہے، جو پچھلے 47 دنوں سے 3 فیصد کم ہے
مجموعی طور پر اب تک 58.98کروڑ ٹیسٹ کئے جاچکے ہیں
زراعت اور کاشتکاروں کی فلاح و بہبود کی وزارت
بھارت ایکسپو-2020 دبئی میں اپنی زراعت اور فوڈ پروسیسنگ کی مہارت کا مظاہرہ کرے گا
بھارت دنیا کے سرمایہ کاروں کے سامنے ملٹس  نامیاتی کھیتی، باغبانی اور ڈیری میں سرمایہ کاری کے مواقع کی نمائش کرے گا
دبئی ایکسپو کے حصے کے طور پر ملٹس فوڈ فیسٹیول کا انعقاد کیا جائے گا
دبئی میں ہونے والے ایکسپو 2020 کے دوران، بھارت عالمی فوڈ پروسیسنگ صنعت کے لیے پسندیدہ سورسنگ پارٹنر بننے پر زور دے گا اور بین الاقوامی تعاون کا پتہ لگانے اور اپنی برآمدات کی صلاحیت کو اور مضبوط کرنے کے طریقوں پر غور و خوض کرنے کے لیے مختلف سیمینار اور کانفرنس کا انعقاد کرے گا۔
زراعت اور کسانوں کی بہبود کی وزارت میں ایڈیشنل سکریٹری ڈاکٹر ابھیلکش لکھی 17 فروری 2022 کو ایکسپو-2020 دبئی کے انڈیا پویلین میں ' فوڈ ، زراعت اور ذریعہ معاش' پندرہ واڑہ کا افتتاح کریں گے۔ اس پندرہ واڑہ میں فوڈ پروسیسنگ، باغبانی، ڈیری، ماہی پروری، اور نامیاتی کھیتی جیسے شعبوں میں بھارت کی مہارت اور ان شعبوں میں بڑی سرمایہ کاری کے مواقع کی نمائش کی جائے گی۔
اہم موضوع - 'ملٹس' کے حصے کے طور پر، اس پندرہ واڑہ کے دوران ملٹس فوڈ فیسٹیول کا انعقاد کیا جائے گا اور ملٹس کتاب کا اجرا کیا جائے گا ۔ ملٹس کے صحت اور تغذیتی فوائد کے بارے میں توجہ مبذول کرانے کے لئے مختلف سیمیناروں کا انعقاد کیا جائے گا۔ یہاں یہ بھی قابل ذکر ہے کہ اقوام متحدہ کی جنرل اسمبلی نے ابھی حال ہی میں بھارت کے ذریعہ اسپانسرڈ اور 70 سے زیادہ ملکوں کی حمایت والی قرارداد کو اپنایا ہے جس میں سال 2023 کو ' بین الاقوامی ملٹس سال' قرار دیا گیا ہے۔
ملک میں زراعت اپنے متعلقہ شعبوں کے ساتھ سب سے بڑا ذریعہ معاش فراہم کرنے والا شعبہ ہے۔ یہ شعبہ مجموعی گھریلو پیداوار  میں تقریباً 21 فیصد کا اہم تعاون دیتا ہے۔ مالی سال 2021 میں 41.25 بلین امریکی ڈالر کے زرعی اور متعلقہ پروڈکٹس کی کل برآمدات کے ساتھ، بھارت دنیا میں زرعی پیداوار کے 15 اہم برآمد کنندگان میں سے ایک ملک بن گیا ہے۔
اس شعبے کی غیر استعمال شدہ صلاحیت کا فائدہ اٹھانے کے لیے، حکومت نے خودکار روٹ کے تحت فوڈ پروڈکٹس اور فوڈپروڈکٹ ای کامرس کی مارکیٹنگ میں 100 فیصد ایف ڈی آئی کی اجازت دی ہے۔ پی ایل آئی اسکیم کے تحت فوڈ پروسیسنگ کے شعبے کے لیے 10,900 کروڑ روپے  کے ترغیباتی خرچ کی بھی منظوری دی گئی ہے۔ اس کے علاوہ 22-2021 تک بھارت کی زرعی برآمدات 60 بلین امریکی ڈالر تک بڑھانے اور اگلے کچھ برسوں میں اسے 100 بلین امریکی ڈالر تک کرنے کے لیے جامع زرعی برآمد کی پالیسی بھی شروع کی گئی ہے۔
عالمی کھپت وبا سے قبل کی سطح پر پہنچنے سے زرعی شعبے کی آبپاشی کی سہولیات، گودام اور کولڈ اسٹوریجز جیسے بنیادی ڈھانچے کی سرمایہ کاری میں اضافہ دیکھا جارہا ہے۔
اس پندرہ واڑے میں بھارت کے کئی سینئر سرکاری افسران بھی شامل ہوں گے جو مختلف سیشنز کے دوران موجود رہیں گے۔
'خوراک، زراعت اور ذریعہ معاش ' پندرہ واڑہ 2 مارچ کو ختم ہوگا۔
وزارت اطلاعات ونشریات
ملک اپنے ایک بہترین فرزند سے محروم: مرکزی وزیر پرکاش جاوڑیکر کا سابق صدر جناب پرنب مکھرجی کے انتقال پر اظہار غم
نئی دہلی،31 اگست ، مرکزی وزیر اطلاعات و نشریات جناب پرکاش جاوڑیکر نے ہندستان کے سابق صدر جناب پرنب مکھرجی کے انتقال پر رنج و غم کا اظہار کیا ہے۔
اپنے تعزیتی پیغام میں وزیر موصوف نے کہا ہے کہ‘‘ہندستان نے بھارت رتن پرنب مکھرجی کی شکل میں اپنا ایک عظیم سپوت کھویا ہے۔جناب مکھرجی محض ایک دانشورہی نہیں بلکہ ایک فیصلہ ساز ، حکمت ساز اور برسوں تک پارلیمنٹ کی بنیادی طاقت تھے۔انہوں نے حکومت اور انتظامیہ پر اپنے نقوش چھوڑے ہیں۔ہندستان کے صدر کی حیثیت سے انہوں نے واضح مفاہمت اورقار کے ساتھ خدمات انجام دیں’’۔
جناب جاوڑیکر نے اس موقع کو یاد کیا جب انہوں نے جناب مکھرجی سے ان کی تقاریر کو شائع کرنے کی اجازت مانگی تھی، جس کی سابق صدر نے بخوشی اجازت دیدی تھی۔
صحت اور خاندانی بہبود کی وزارت
ہندوستان کی کووڈ-19 ٹیکہ کاری کا مجموعی احاطہ 171.79 کروڑ سے تجاوز کرگیا ہے
گذشتہ 24 گھنٹوں میں 48.18لاکھ سے زیادہ کووڈ سے بچاؤ کے ٹیکے لگائے گئے
صحتیابی کی شرح اس وقت 97.17فیصد ہے
گذشتہ 24 گھنٹوں میں 58,077 نئے معاملات کی رپورٹ موصول ہوئی ہے
ہندوستان میں فعال معاملات کی تعداد اس وقت 6,97,802 ہے
ہفتہ وار مثبت معاملات کی شرح اس وقت 5.76 فیصد ہے
آج صبح 7 بجے کی عبوری رپورٹ کے مطابق گذشتہ 24 گھنٹوں میں 48.18 لاکھ سے زیادہ  کووڈ سے بچاؤ کے ٹیکے لگائے گئے جس کے ساتھ ہی ہندوستان میں کووڈ-19 سے بچاؤ کے ٹیکہ کاری کی تعداد 171.79 کروڑ  سے تجاوز کر گئی ہے۔
یہ کامیابی 1,91,96,734 اجلاسوں کے ذریعے حاصل کی گئی۔ آج صبح 7 بجے تک کی عبوری رپورٹ کے مطابق مجموعی اعداد کی تفصیل میں شامل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
1,03,98,922
|
|
دوسری خوراک
|
|
99,21,243
|
|
احتیاطی خوراک
|
|
38,09,239
|
|
صف اول کے کارکنان
|
|
پہلی خوراک
|
|
1,84,04,139
|
|
دوسری خوراک
|
|
1,73,56,693
|
|
احتیاطی خوراک
|
|
51,50,607
|
|
15 سے 18 برس کی عمر کے گروپ کے افراد
|
|
پہلی خوراک
|
|
5,13,17,677
|
|
دوسری خوراک
|
|
1,20,51,032
|
|
18 سے44 برس کی عمر کے گروپ کے افراد
|
|
پہلی خوراک
|
|
54,70,41,238
|
|
دوسری خوراک
|
|
42,29,50,695
|
|
45 سے 59 برس کی عمر کے گروپ کے افراد
|
|
پہلی خوراک
|
|
20,14,14,698
|
|
دوسری خوراک
|
|
17,55,24,406
|
|
60 سال سے زیادہ عمر کے افراد
|
|
پہلی خوراک
|
|
12,57,25,893
|
|
دوسری خوراک
|
|
10,93,53,037
|
|
احتیاطی خوراک
|
|
75,31,913
|
|
احتیاطی خوراک
|
|
1,64,91,759
|
|
کل تعداد
|
|
1,71,79,51,432
پچھلے 24 گھنٹوں میں 1,50,407 مریض شفایاب ہوئے ہیں اور شفایاب ہونے والے مریضوں  کی مجموعی تعداد اس وقت  ہے۔
اس کے ساتھ ساتھ ہندوستان میں ریکوری کی شرح 97.17 فیصد ہے۔
گذشتہ گھنٹے میں 58,077 نئے معاملات کی رپورٹ موصول ہوئی ہے۔
ہندوستان میں ایکٹیو معاملات کی مجموعی تعداد اس وقت 6,97,802 ہے۔ مجموعی معاملات ملک کے مجموعی پوزیٹیو معاملات کا 1.64 فیصد ہے۔
ٹیسٹنگ کی صلاحیت ملک بھر میں مسلسل توسیع پا رہی ہے۔ گذشتہ 24 گھنٹوں میں مجموعی طور پر 14,91,678 ٹیسٹ کئے گئے۔ ہندوستان میں ابھی تک مجموعی طور پر 74.78 کروڑ  ٹیسٹ کئے جاچکے ہیں۔
ایک جانب جب کہ ملک بھر میں ٹیسٹنگ کی صلاحیت کو وسعت دی جارہی ہے، تو ملک میں ہفتہ وار پوزیٹیویٹی کی شرح اس وقت 5.76 فیصد اور روزانہ کی پوزیٹیویٹی کی شرح 3.89 فیصد کی رپورٹ موصول ہوئی ہے۔
قبائیلی امور کی وزارت
قبائلی امور کے مرکزی وزیر جناب ارجن منڈا نے آج عالمی تھیلیسیمیا ڈے کے موقع پر قبائلی امور کی وزارت کی طرف سے منعقدہ ویبنار "تھیلیسیمیا میں چیلنجز 2022" سے خطاب کیا
: تھیلیسیمیا سے نمٹنے کے لیے مختلف سرکاری اسٹیک ہولڈرز کی مشترکہ کوششوں کے ذریعے ملک گیر بیداری مہم کی ضرورت: جناب ارجن منڈا
نئی دہلی،8مئی 2022/
تھیلیسیمیا کے عالمی دن کے موقع پر، قبائلی امور کے مرکزی وزیر جناب ارجن منڈا نے آج نئی دہلی میں "تھیلیسیمیا میں چیلنجز 2022" ویبینار سے ورچوئل طور پر خطاب کیا۔ اس کا اہتمام قبائلی امور کی وزارت نے مختلف وزارتوں اور تھیلیسیمیا ایسوسی ایشن کے ساتھ مشترکہ طور پر کیا تھا۔ کانفرنس میں ہندوستان اور دنیا کے مختلف حصوں سے ماہرین نے شرکت کی۔
اس موقع پر جناب انیل کمار جھا سکریٹری، ایم او ٹی اے؛ جوائنٹ سکریٹریایم او ٹی اے شری نیول جیت کپور؛ جناب راجیش کمار یادو، جوائنٹ سکریٹری، محکمہ معذوری نے بھی ویبینار سے خطاب کیا۔
اپنے خطاب میں، مرکزی وزیر جناب ارجن منڈا نے کہا کہ جبکہ ہم آزادی کا امرت مہوتسو منارہے ہیں،یہ وزیر اعظم کا وژن ہے کہ ہم نئے عزم کریں جو امرت کال کی مدت کے دوران ہندوستان کو آتما نربھر بھارت کی طرف لے جائیں گے۔ اس سمت میں ہمیں تھیلیسیمیا کے مسئلے سے نمٹنے کے لیے نئے عزائم بھی کرنا چاہیے۔
شری ارجن منڈا نے یہ بھی کہا کہ "مختلف وزارتوں اور ریاستی حکومتوں کے اسٹیک ہولڈرز جیسے کہ اساتذہ، طلباء، آنگن واڑی اور آشا کارکنوں کے ذریعے ملک گیر بیداری مہم چلانے کی ضرورت ہے، جو تھیلیسیمیا کے مسئلے کو حل کرنے کے لیے ضروریہے۔ انہوں نے یہ بھی کہا کہ ایک ٹیچر کو طلباء میں بیداری پیدا کرنے کے لیے پانچ منٹ کا اضافی وقت دینا چاہیے اور اسی طرح آنگن واڑی کارکنان کو گاؤں والوں کو بیماری اور اس کی روک تھام کے بارے میں آگاہ کرنا چاہیے۔
مرکزی وزیر نے یہ بھی تجویز کیا کہ مقامی سطح کے کارکنوں کی رہنمائی اور بیداری پیدا کرنے میں ان کی مدد کرنے کے لیے آسان اور مقامی زبان میں مشترکہ لٹریچر ہونا چاہیے۔
وزیر نے زور دیا کہ ’’بیداری اور مشاورت کے علاوہ سستی ادویات کی دستیابی اور کمیونٹی خون کے عطیہ کی ترغیب کو دیہی علاقوں میں فروغ دینا چاہئے‘‘۔
قبائلی امور کی وزارت کے سکریٹری جناب انیل کمار جھا نے اپنے خطاب میں کہا کہ بیداری، موثر شرکت اور پوری حکومت کے نقطہ نظر کے ذریعے ہندوستان اس بیماری کو کنٹرول، روک تھام اور علاج کر سکتا ہے۔
انہوں نے یہ بھی کہا کہ وزارت تھیلیسیمیا پر قابو پانے کے شعبے میں کام کرنے والے تمام نجی اور سرکاری اداروں کو تعاون فراہم کرے گی۔
اس پروگرام نے تھیلیسیمیا کو سمجھنے کے اہم پہلوؤں پر روشنی ڈالی جس کے بعد اس کی تعلیم اور بیداری جس میں کلیدی بین الاقوامی ماہرین اور دیگر شراکت داروں جیسے تھیلیسیمیا انڈیا اور تھیلیسیمیا اینڈ سکل سیل سوسائٹی ممبئی ہیماٹولوجی گروپ کے تعاون سے اسکریننگ اور انتظام بھی شامل ہےکو اجاگر کیا گیا۔
ہندوستان میں تھیلیسیمیا اور سکیل سیل انیمیا ایک بہت بڑا بوجھ ہے جس میں ایک اندازے کے مطابق 100,000 مریضوں میں تھیلیسیمیا سنڈروم ہے اور تقریباً 150,000 مریض سکیل سیل کی بیماری/خصائص کے ساتھ ہیں، لیکن ان میں سے چند کا بہترین طریقے سے انتظام کیا جاتا ہے، اور اللوجینک سٹیم سیل ٹرانسپلانٹ خاندانوں میں اکثریت کے لیے علاج ناقابل برداشت ہے۔
تھیلیسیمیا پر قابو پانے کا ایک اہم پہلو تعلیم اور بیداری کو فروغ دینا ہے، جو کہ کامیابی کی کلید ہے۔ سرکاری اور غیر سرکاری تنظیمیں گزشتہ 3 سے 4 دہائیوں سے اس مقصد کے لیے کام کر رہی ہیں لیکن مذکورہ حوالے سے ایک ملک گیر مشترکہ کوشش، تمام دیہی علاقوں تک پہنچنا جہاں تقریباً 70 فیصد آبادی رہتی ہے وقت کی اہم ضرورت ہے۔
ش ح۔ ش ت ۔ج
Uno-5144
(Visitor Counter : 103
وزیراعظم کا دفتر
وزیر اعظم نے ایشیائی کھیل 2022 میں خواتین کی 50 میٹر رائفل 3 پوزیشنز میں چاندی کا تمغہ حاصل کرنے پر مسرت کا اظہار کیا
وزیر اعظم جناب نریندر مودی نے ہانگژو میں جاری ایشیائی کھیل 2022 میں 50 میٹر رائفل 3 پوزیشنز میں چاندی کا تمغہ جیتنے پر صفت کور سَمرا، آشی چوکسی اور مانینی کوشک پر مشتمل خواتین ٹیم کو مبارکباد دی ہے۔
وزیر اعظم نے X پر پوسٹ میں کہا کہ :
"ہماری محنتی اور باصلاحیت 50 میٹر رائفل 3 پوزیشن کی خواتین کی ٹیم نے ایشیائی کھیلوں میں چاندی کا تمغہ جیت لیا ہے۔ انہوں نے غیر معمولی صلاحیتوں کا مظاہرہ کیا ہے۔ صفت کور سَمرا، آشی چوکسی اور مانینی کوشک کو بہت بہت مبارکباد۔
سماجی انصاف اور تفویض اختیارات کی وزارت
بزرگ شہریو ں کے لئے قومی ایوارڈ ویو شریشٹھ سمّان برائے 2019 کے لئے افراد، اداروں کی جانب سے نامزدگیاں31 مئی، 2019 تک پہنچ جانی چاہئیں
نئی دلّی، 20 مئی /بزرگ شہریو ں کے لئے قومی ایوارڈ ویو شریشٹھ سمّان برائے 2019 کے لئے افراد، اداروں کی جانب سے نامزدگیاں 31 مئی، 2019 تک سماجی انصاف اور با اختیار بنانے کے محکمہ کو پہنچ جانی چاہئیں۔سماجی انصاف اور با اختیار بنانے کے محکمہ کی جانب سے مذکورہ ایوارڈ کے لئے نامزدگیاں 17 اپریل، 2019 کو طلب کی گئی ہیں۔
وزارتیں / حکومت ہند کے محکمے اور ان کی خود مختار تنظیمیں، ریاستی حکومتیں یا مرکز کے زیر انتظام علاقوں کی انتظامیہ موزوں افراد / اداروں کو مذکورہ ایوارڈ کے لئے نامزد کر سکتے ہیں۔ ایوارڈ کے لئے موزوں افراد / ادارے محکمہ کو 31 مئی، 2019 تک پہنچ جانے چاہئیں۔
سماجی انصاف اور با اختیار بنانے کا محکمہ ہر سال یکم اکتوبر کو منائے جانے والے انٹر نیشنل ڈے آف اولڈر پرسنس  یعنی بزرگوں کا بین الاقوامی دن کی تقریبات کے ایک حصے کے طور پر بزرگ افراد کی جانب سے کی جانے والی خدمات کے اعتراف کے طور پر نا مور بزرگ شہریوں اور اداروں کو قومی ایوارڈ۔۔ ویو شریشٹھا سمّان عطا کر رہا ہے۔ قومی ایوارڈ ہر سال یکم اکتوبر کو یعنی بزرگ افراد کے بین الاقوامی دن کے موقع پر صدر جمہوریہ ہند عطا کرتے ہیں ۔
۔۔۔۔۔۔
U. 2154
(Visitor Counter : 59